MOSHI เด้ง 3% เก็งรายได้ปี 66 โตกว่า 20% รับขยายสาขาเพิ่ม โบรกเคาะเป้า 55 บ.
MOSHI ดีดกลับ 3% ลุ้นยอดขาย Q1/66 โตต่อเนื่อง อานิสงส์ท่องเที่ยวคึกคัก นักท่องเที่ยวจีนเพิ่ม กางแผนเปิดอีก 20 สาขา โบรกแนะนำราคาเป้าหมาย 55 บ.
MOSHI ดีดกลับ 3% ลุ้นยอดขาย Q1/66 โตต่อเนื่อง อานิสงส์ท่องเที่ยวคึกคัก นักท่องเที่ยวจีนเพิ่ม กางแผนเปิดอีก 20 สาขา โบรกแนะนำราคาเป้าหมาย 55 บ.
14 มี.ค. 2566

ผู้สื่อข่าวรายงานว่า วันนี้ (14 มี.ค.66) ราคาหุ้น บริษัท โมชิ โมชิ รีเทล คอร์ปอเรชั่น จำกัด (มหาชน) หรือ MOSHI ณ เวลา 11:10 น. อยู่ที่ระดับ 48.75 บาท บวก 1.25 บาท หรือ 2.63% สูงสุดที่ระดับ 49.50 บาท ต่ำสุดที่ระดับ 47.25 บาท ด้วยมูลค่าการซื้อขาย 46.82 ล้านบาท

บล.กสิกรไทย ระบุในบทวิเคราะห์ว่า วางราคาเป้าหมายทางเทคนิค MOSHI ที่ 55 บาท โดย 1.บริษัทตั้งเป้าการเติบโตของรายได้มากกว่า 20% ในปี 66 จากแผนการเปิดสาขา 20 สาขา และอีก 2 standalone stores และ SSSG ระดับสองหลัก จาก 50% ในปี 65 และคาดว่า GPM จะปรับเพิ่มขึ้นจากสัดส่วนสินค้านำเข้าที่เพิ่มขึ้น
2.ทิศทางยอดขายในช่วงไตรมาส 1/66 ยังเติบโตต่อเนื่อง จากเทศกาลวันเด็กและวาเลนไทน์ รวมไปถึงกิจกรรมทางการตลาด ได้แก่ ชิงรางวัล NCT Concert แต่อัตรากำไรขั้นต้นมีทิศทางลดลงจากไตรมาสก่อน จากสัดส่วนสินค้าที่แตกต่างกัน และ 3.มีมุมมองที่ดีต่อการกลับมาของนักท่องเที่ยวและคาดว่านักท่องเที่ยวจีนจะเพิ่มขึ้นในไตรมาส 2/66 เป็นต้นไป นอกจากนี้ยังมีแผนการ launch สินค้าหมวดใหม่อีก 2 หมวดในช่วงไตรมาส 2/66 เพื่อช่วยผลักดัน SSSG ในปีนี้ แนะนำ “ถือ”